Këngëtarja Xhordin Sparks në prag të nxjerrjes së albumit të tretë muzikor
Ndonëse me aktivitete të shumta artistike ajo gjen kohën për të kryer bamirësi për njerëzit në nevojë
Këngëtarja Xhordin Sparks u bë e famshme në vitin 2007 nga programi televiziv “American Idol”. Mbasi fitoi këtë konkurrs në moshën 17 vjeçare , ajo ka nxjerrë tre këngë shumë të suskeshme të cilta kanë arritur në krye të klasifikimeve, si dhe ka qenë pjesmarrëse në disa shfaqje të Brodueit. Tani në moshën 21 vjeçare ajo po pregatit albumin e tretë të saj muzikor.. Shumë artistë të cilët morën famë nga programi televiziv “American Idol” më pas sërish u harruan shpejt nga publiku. Por nuk ka ndodhur kështu me Xhordin Sparks, e cila arriti të spikaste mes mijëra konkurrentëve të tjerëgjatë sezonit të 6 të programit “American Idol” duke u bër fituesja më e re tij. Jeta e saj hyri në ritme marramendëse prej atij momenti. Për Xhordin Sparks pjesmarrja në konkurrim nuk ishte e lehtë. Anëtarët e jurisë e kishin skualifikuar në një vit më parë. Natyra e saj e vullnetshme dhe dashuria për muzikën u shfaqën që në moshë të re. Kënga “Tattoo” e Xhordin Sparks u rendit e 8 në klasifikimin e revistës Billboard për 100 këngët më të dëgjuara. Kënga pasuese “ No Air” u regjistrua me Kris Broun në vitin 2007 dhe u rendit e treta. Ajo nxorri një tjetër album dhe këngë të tjera mes tyre më e spikatura “Battelfield”. Në treg ka dalë dhe kënga e parë e albumit të ri me titull “I Am Women”. Stili është i ndryshëm, por Xhordina ka besim se adhuruesit e saj do t’a pëlqejnë atë. Ndonëse me aktivitete të shumta ku përfshihet një tur koncertesh, linja e saj e veshjeve Sparks si dhe një shfaqe në Broduei, Xhordin gjen kohën për të kryer bamirësi si në rastin e fondacionit “Alex’s lemonade Foundation” i cili mbledh të ardhura për fëmijët me kancer. Xhordin Sparks është vërtetë një idhull amerikan. Albumi i saj del në fund të këtij viti.